Гацалов Гьажимурат СултӀанан хва

Гьажимурат СултӀанан хва Гацалов (осетин, дигор Гуæцæлти Солтани фурт Хадзимурат; ; Ираф район, Кеферпатан Осетия — Алания) — Урусатдин азаддиз юкьварар кьадайди я. УФ-дин яракьламишнавай къуватрин капитан я. Афинра кьиле фейи Олимпиядин къугъунрин чемпион, вадра дуьньядин чемпион, пудра Европадин чемпион. Урусатдин спортдин лайихлу мастер. == Уьмуьрдин рехъ == Гьажимурат Гацалов 1982-лагьай йисан 11-лагьай декабрдиз Кеферпатан Осетия — Аланиядин Ираф райондин Чикола хуьре дидедиз хьана. Осетинрикай я. Мусурман я. 1990-лагьай сифте йисара ада Чикола хуьре Ахсар Макоеван гъилик юкьварар кьаз эгечӀна. Ахпа ада вичин тренировкаяр Владикъавкъаз шегьерда авай «Аланар» лугьудай спортдин клубда Вадим Цебоев тренердин гъилик давамарна. «Алан» спортклуб 1990-лагьай йисарра Арсен Фадзеева ахъайна. Гьажимурат Гацалова Кеферпатан Осетиядин гьукуматдин университет акьалтӀарна. 2001-лагьай йисуз ам Урусатдин кӀватӀурдик экечӀна. ЦСКА-дин патай экъечӀзава. 2004-лагьай Олимпиядин къугъунра ада Даниэл Кормие (гуьгъуьнлай UFC-дин чемпион) кӀаник кутуна. Европадин къугъунрин — 2015 ахъаюнин церемонияда Гьажимурат Гацалов Урусатдин кӀватӀурдин пайдах гвайди тир. 2009-лагьай йисуз ам Кефердин Осетиядин квайни-квай спортсмен яз тестикьарна. «Гимишдин марал — 2009» лугьудай премиядин лауреат я. 2020-лагьй йисуз Гацалова вичин карьера цӀийи кьилелай гатӀумна. == Хзан == Адаз пабни ругуд аял ава. Абур Владикъавкъазда яшамиш жезва. == Эдебият == == ЭлячӀунар == == Баянар == Категория:Юкьварар кьунай Олимпиядин чемпионар Категория:Чиколада дидедиз хьанвайбур Категория:Урусатдин патай Олимпиядин чемпионар Категория:2004 йисан гатун Олимпиядин къугъунрин чемпионар Категория:Кеферпатан Осетиядин гьукуматдин университет акьалтӀарнавайбур